**Oznámenie o začatí verejných ex post konzultácii**

Ministerstvo vnútra Slovenskej republiky oznamuje, že dňa 09. októbra 2023 začína verejné ex post konzultácie s podnikateľskými subjektmi k ex post hodnoteniu nasledovnej regulácie v súlade s Jednotnou metodikou na posudzovanie vybraných vplyvov (ďalej len „JM“):

**Gestor právneho predpisu:** Ministerstvo vnútra Slovenskej republiky

**Názov právneho predpisu:** Zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov (ďalej len „zákon“)

**Špecifikácia:** predkladanie odborných posudkov o kontrole originality pri evidovaní vývozov vozidiel do cudziny

**Lokalizácia:** § 116 ods. 6 zákona

**Číslo regulácie:** 26

**Dôvod zaradenia do registra:** JM 10.3 písm. d)

**Stručný opis regulácie:**

Podľa aktuálneho znenia § 116 ods. 6 zákona držiteľ vozidla pri oznámení zmeny podľa odseku 1 písm. c) a d) (t. j. vykonanie trvalej zmeny farby vozidla a odhlásenie vozidla do cudziny) je povinný na vykonanie evidenčných úkonov predložiť odborný posudok o kontrole originality vozidla s výsledkom „spôsobilé“ nie starší ako 15 dní; pri oznámení odhlásenia vozidla do cudziny držiteľ vozidla môže predložiť aj odborný posudok o kontrole originality vozidla s výsledkom „dočasne spôsobilé“ nie starší ako 15 dní, ak sú údaje na identifikátoroch vozidla čitateľné a bezpečne určiteľné.

**Znenie podnetu z podnikateľského prostredia:**

Prehodnotenie povinností vykonania kontroly originality pri vývoze vozidla do zahraničia.

**Termín ukončenia verejných konzultácii:** 10. novembra 2023

**Predbežné hodnotenie návrhu gestorom:**

Odbor dokladov a evidencií Prezídia Policajného zboru zastáva názor, že súčasná právna úprava pri evidovaní vývozov vozidiel do cudziny je postačujúca pre vozidlá, ktoré sú dlhodobo evidované v evidencii vozidiel Slovenskej republiky, aj keď použitie odborných posudkov o kontrole originality vozidiel v cudzine pri prípadných právnych sporoch môže byť diskutabilné.

Vzhľadom na skutočnosť, že každý mesiac evidujeme stovky vozidiel, ktoré sú zaevidované v Slovenskej republike, avšak podliehajú režimu tzv. reexportu, kedy sú po krátkom období vyvážané do cudziny, v novele zákona o cestnej premávke, ktorá bola spracovaná prioritne podľa uznesenia vlády SR č. 79/2022 v balíku opatrení na zlepšenie podnikateľského prostredia, ktorým bola uložená úloha pre ministra vnútra „C.49. predložiť na rokovanie vlády návrh zákona, ktorým sa zavedú jednorazové tabuľky s evidenčným číslom vozidla vyhotovené z tvrdého papiera podľa zákona č. 8/2009 Z. z. o cestnej premávke
a o zmene a doplnení niektorých zákonov v znení neskorších predpisov za účelom prevozu vozidla od predajcu v Slovenskej republike na registráciu vozidla v Slovenskej republike.“, sme navrhli umožnenie vykonania vývozov vozidiel do cudziny, ktoré boli zaevidované najviac pred 60 dňami, bez absolvovania kontrol originality. Takýmto spôsobom sa vychádza v ústrety tzv. reexportom vozidiel, kde je reálny predpoklad, že predmetné vozidlá nebudú mať pozmeňované identifikátory, nakoľko sa jedná o vykonávanie reexportu vozidiel spravidla len krátky čas po ich zaevidovaní. Návrh novely zákona sa pripravuje na predloženie do medzirezortného pripomienkového konania.

Verejné ex post konzultácie je možné vykonať formou dotazníka, ktorý je prílohou tohto oznámenia a je zverejnený na webovom sídle Ministerstva hospodárstva SR.

Vy plnený dotazník zašlite na email ode.ppz@minv.sk.

**Kontaktná osoba: plk. Ing. Boris Križánek** **boris.krizanek@minv.sk**

09610 50230, 09610 50357

Príloha

**Dotazník k ex post hodnoteniu regulácie č. 1**

**Lokalizácia hodnotenej regulácie:** § 116 ods. 6 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov

**Identifikačné údaje subjektu** (meno a priezvisko/obchodné meno, trvalý pobyt/sídlo, IČO):

**Kontaktné údaje subjektu** (tel. číslo/e-mail):

|  |
| --- |
| 1. Je pre Vás vyhovujúce súčasné znenie hodnotenej regulácie?
 |

|  |
| --- |
| 1. Uveďte náklady, ktoré Vám hodnotená regulácia spôsobuje:
2. Ekonomické náklady
3. Časové náklady **-** uveďte osobitne čas potrebný na odovzdávanie dokladov osvedčenie o evidencii časť I, časť II a tabuliek s evidenčným číslom (v min.):
4. Iné
 |

|  |
| --- |
| 1. Uveďte výšku Vašich nákladov spojených s vykonávaním kontrol originality vozidiel pred oznámením vývozu vozidla do cudziny a popíšte spôsob akým ovplyvňuje regulácia výšku týchto nákladov:
 |

|  |
| --- |
| 1. Uveďte koľko vykonávate mesačne, resp. ročne vývozov vozidiel do cudziny, pri ktorých je potrebné absolvovať kontrolu originality vozidla ?
 |

|  |
| --- |
| 1. Uveďte a popíšte Váš návrh na riešenie problému na zlepšenie regulácie s prihliadnutím na zámer zavedenej regulácie:
 |

ĎAKUJEME ZA VYPLNENIE A ZASLANIE DOTAZNÍKA NA ADRESU: ode.ppz@minv.sk